 Mabingwa hao wa Dar es Salaam mwaka huu wanatarajia kuwakilisha mkoa katika michuano hiyo ya taifa itakayofanyika Mei 7 hadi 15 mwaka huu.Akizungumza na gazeti hili, Masoud alisema wanajipanga kuendelea kutoa kipigo kwa timu zitakazoshiriki msimu huu, kwani wana kikosi bora chenye ushindani wa hali ya juu.“Tunajua kuwa sisi ni bora na mara zote tumekuwa tukipambana kufanya vizuri na sio tu kushinda mkoa, bali hata taifa. Na mwaka huu tunataka tufanye mapinduzi ya kweli,” alisema.Masoud alisema kwa muda mrefu wamekuwa wakikosa nafasi ya kuwa bingwa hivyo wana kila sababu ya kuonyesha juhudi zote, ikiwa ni pamoja na kuwaandaa wachezaji kimazoezi na kisaikolojia ili kufikia lengo.Michuano hiyo ya taifa huwakilishwa na timu kutoka mikoa mbalimbali huku upande wa Dar es Salaam ukipania kufanya makubwa kwa kuhakikisha wanashinda kwa ajili ya kujiandaa na michuano ya majiji itakayofanyika Nairobi.